b'\n_START_ARTICLE_\nRazmi\xc5\xa1ljanja o sodobni ameri\xc5\xa1ki dramatiki\n_START_PARAGRAPH_\nRazmi\xc5\xa1ljanja o sodobni ameri\xc5\xa1ki dramatiki je esej Vladimirja Kralja iz leta 1961.\n_START_SECTION_\nVsebina\n_START_PARAGRAPH_\nV svetovni dramatiki Kralj opa\xc5\xbea vse ve\xc4\x8dji vpliv ameri\xc5\xa1kih avtorjev. Do tega je pri\xc5\xa1lo po idejni in dramatur\xc5\xa1ki iz\xc4\x8drpanosti evropske dramatike in po popolnem preporodu ameri\xc5\xa1ke broadwayske drame._NEWLINE_Za sti\xc4\x8dno to\xc4\x8dko med evropsko in ameri\xc5\xa1ko dramatiko Kralj v eseju navaja primer Augusta Strindberga, ki je na Tennesa Wiliamsa prenesel ideje evropske dekadence. Ameri\xc5\xa1ka dramatika je, opozarja Kralj, na splo\xc5\xa1no povzela vplive evropskih piscev in jih \xc5\xa1e dodatno stopnjevala. Zgleden primer ameri\xc5\xa1ke dramatike predstavlja Williamsova Mila ptica mladosti, ki ka\xc5\xbee ameri\xc5\xa1ko dru\xc5\xbebo v vsej njeni protislovnosti._NEWLINE_Kralj ob tem ugotavlja, da bi morali med estetske kriterije umestiti tudi umetni\xc5\xa1ko razkrivanje moralnega nihilizma, protislovij in padcev \xc4\x8dlove\xc5\xa1kega dostojanstva, s \xc4\x8dimer pa je v Sloveniji zaradi takratne ideologije do\xc5\xbeivel nerazumevanje.'